Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat rommi (AKT-EU/2126/97/lopull.)



Virallinen lehti nro C 308 , 09/10/1997 s. 0055 - 0056



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat rommi (AKT-EU/2126/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon 20. täysistunnossaan Dakarissa (Senegal) 26. tammikuuta 3. helmikuuta 1995 hyväksymänsä päätöslauselman rommista, ottaa huomioon 19. täysistunnossaan Librevillessä (Gabon) 6. lokakuuta 1994 hyväksymänsä päätöslauselmat samasta aiheesta, A. ottaa huomioon kaupan merkityksen AKT-maiden kehityksen välineenä sekä Euroopan unioniin suuntautuvan rommin viennin merkityksen AKT:n rommintuottajamaiden talouksien liikkeellepanevana voimana, B. toteaa, että rommiteollisuus on hyvin tärkeä valuutta- ja työllisyyslähde ja edesauttaa täten AKT-valtioiden sosiaalis-taloudellista kehitystä ja poliittista vakautta, C. toteaa, että neljännen Lomén yleissopimuksen rommia koskeva pöytäkirjassa N:o 6 määrätään, että AKT-rommia voidaan tuoda yhteisöön tulleitta edellytyksin, jotka mahdollistavat perinteisten kauppavirtojen kehittymisen AKT-valtioiden ja Euroopan unionin välillä, D. palauttaa mieliin, että pöytäkirjassa viennille asetetaan määrällisiä rajoituksia , mutta siinä määrätään myös määrien vuosittaisista korotuksista markkinoiden kysynnän tyydyttämiseksi sekä kiintiön poistamisesta määrätyn ajan kuluttua, E. ottaa huomioon, että kiintiö poistettiin vain osittain tammikuussa 1996 huolimatta AKT-valtioiden toistuvista pyynnöistä täydellisestä poistamisesta kyseisten maiden teollisuuden kehittämisen helpottamiseksi, F. ottaa myös huomioon, että AKT-maiden rommintuottajat ovat sijoittaneet huomattavasti tuotteensa kehittämiseen ja markkinointiin kiintiöjärjestelyn sallimissa rajoissa, joka on suuressa määrin pakottanut heidät myymään pakkaamatonta rommia vähäisellä voitolla, G. toteaa, että AKT-valtiot tehostavat tällä hetkellä edistämiskampanjoitaan uusien markkinoiden löytämiseksi korkealaatuisille merkkirommeille, ja että ne arvioivat tarvitsevansa vähintään kymmenen vuotta tullakseen kilpailukykyisiksi tullittomilla markkinoilla muiden alueiden rommien kanssa, joista suurimmalle osalle maksetaan tukia, H. panee huolestuneena merkille, että Euroopan unioni ja Yhdysvallat aikovat tehdä vastavuoroisen tullisopimuksen nk. valkoisten alkoholien, rommi mukaan lukien, tullittomuudesta, jolla olisi kielteisiä vaikutuksia AKT-valtioiden ja Euroopan unionin väliseen kauppaan, I. toteaa, että vastoin neljännen Lomén yleissopimuksen 12 artiklan säännöksiä AKT-ryhmälle ei tiedotettu eikä sitä kuultu ennen tämän Yhdysvaltain kanssa neuvotellun sopimuksen tekemistä, huolimatta niistä vaikutuksista, joita sopimuksella voi olla AKT-maiden kansalaisille; 1. Kehottaa yhteisöä ja sen jäsenvaltioita: i) noudattamaan neljännen Lomén yleissopimuksen rommia koskevassa pöytäkirjassa N:o. 6 tekemiään sitoumuksia ja myöntämään AKT-valtioille vähintään kymmenen vuotta aikaa, jotta ne voivat kehittää täysipainoisesti perinteistä kauppavaihtoaan Euroopan unionin kanssa ii) huolehtimaan siitä, että kolmansien maiden kanssa tehtävät sopimukset eivät vaikuta kielteisesti AKT:n rommintuottajamaiden etuihin ja että niiden kilpailuasema markkinoilla säilytetään sopimuksen liitteiden XXIX ja XXX määräysten mukaisesti iii) myöntämään riittävästi varoja AKT-valtioiden Euroopan unionin markkinoille suunnatun myynnin edistämiseksi ja lisäämiseksi rommia koskevassa pöytäkirjassa N:o 6 olevan 4 artiklan säännösten mukaisesti; 2. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.